Potrivit procurorilor DNA, bărbatul ar fi promis unor agenţi de poliţie remiterea unor foloase necuvenite, constând în sume de bani cuprinse între 3.000 lei şi 30.000 de euro, pentru ca poliţiştii să nu dispună faţă de acesta măsurile legale, în legătură cu mai multe infracţiuni săvârşite în urmă cu puţin timp, respectiv ar fi provocat distrugeri unui autoturism cu care s-ar fi şicanat în trafic şi ar fi acroşat un alt autovehicul în parcarea unui mall.
Spiderman a la Cluj. S-a cățărat pe bloc până la etajul 2 și oamenii s-au trezit cu el pe balcon. O femeie l-a mușcat de mână
"Concret, în data de 19 februarie 2024, în timp ce se afla în sediul unei secţii de poliţie din municipiul Iaşi unde urma să fie cercetat pentru aspectele menţionate mai sus, inculpatul ar fi ameninţat doi poliţişti cu exercitarea unor violenţe fizice, l-ar fi lovit pe unul dintre ei, după care, observând că această abordare nu va duce la nici un rezultat favorabil, acesta din urmă le-ar fi oferit agenţilor sumele de bani menţionate mai sus pentru a nu fi tras la răspundere penală", se precizează în comunicatul DNA.
Bărbatul urmează să fie prezentat, joi, în faţa magistraţilor de la Tribunalului Iaşi, cu propunere de arestare preventivă pentru 30 de zile.